Pulje til løft af den kommunale indsats på ældreområdet 2014 
Sagsfremstilling 
32.    Pulje til løft af den kommunale indsats på ældreområdet 2014  
                                                                                                                        Åbent 
Sagsnr.: 326-2014-1043        J.nr.: 00.06.00            Ursula Winther.: [adresse] 
  
[adresse] 
Det fremgår af ”Aftale om Finanslov for 2014”, at et varigt løft af ældreområdet på i alt 1 mia. kr. årligt skal skabe 
grundlag for en bedre ældrepleje. Formålet med midlerne er at løfte ældreplejen, hvor der er størst behov i den 
enkelte kommune.  
  
Social- Børne- og Integrationsministeriet udsendte den 20. december 2013 vejledning og ansøgningsskema til 
puljen på 1 mia. kr. Puljen udmøntes både i 2014 og 2015 via ansøgning. Herefter gøres der status over, om puljen 
fremover skal indgå i bloktilskuddet.   
Midlerne fordeles mellem kommunerne på baggrund af en objektiv fordelingsnøgle for udgiftsbehovet på 
ældreområdet. Der er således reserveret 9,8 mio. kr. til Kalundborg Kommune i 2014.  
Midlerne skal anvendes til indsatser, der ligger udover det eksisterende budget på ældreområdet. Midlerne kan ikke 
anvendes til dækning af underskud eller anskaffelse af fast ejendom. Ansøgningsfrist er den 14. februar 2014. 
Midlerne vil blive udmøntet 5. marts 2014, og de skal anvendes i 2014. 
  
Der er udarbejdet et notat med forslag til indholdet af Kalundborg Kommunes ansøgning. I notatet foreslås, at der 
søges midler til fire indsatsområder: 
  
1. Styrket indsats på plejecenterområdet (4,0 mio. kr.) 
2. Akutindsats og kvalitet i midlertidige tilbud (1,9 mio. kr.) 
3. Forbedret kvalitet for borgere med demens (1,9 mio. kr.) 
4. Videreudvikling og intensivering af Aktiv Rehabilitering (2 mio. kr.). 
  
BEHANDLING 
Direktionen, Økonomiudvalget, Ældrerådet, Kommunalbestyrelsen.  
  
INDSTILLING 
Chef for Visitations- og Hjælpemiddelenheden indstiller, at 
  
· indsatsområderne og fordelingen af midler til disse godkendes  
· administrationen bemyndiges til at indsende ansøgningen til puljen på baggrund af indsatsområderne i notatet. 
  
ØKONOMISKE KONSEKVENSER 
Der er i puljen reserveret 9,8 mio. kr. til Kalundborg Kommune i 2014. 
Direktionens møde den 20. januar 2014: 
Direktionen anbefaler chefen for Visitations- og Hjælpemiddelenheden's indstilling. 
  
Økonomiudvalgets møde den 22. januar 2014: 
Udvalget vedtog at anbefale Direktionens indstilling. 
  
Ældrerådets møde den 27. januar 2014: 
Ældrerådet tilslutter sig økonomiudvalgets anbefaling. 
Ældrerådet ønsker en opfølgning om et halvt år. 
Ældrerådet er opmærksom på at medarbejdere på almindelige plejecentre kan have behov for opkvalificering med 
henblik på den rette pasning af demente beboere. 
Ældrerådet medtager emnet til et kommende dialogmøde med ældre- og sundhedsudvalget. 
  
  
Bilag 
  
  
  
  
  
Kommunalbestyrelsens møde den 29. januar 2014: 
Kommunalbestyrelsen vedtog at godkende Økonomiudvalgets indstilling. 
  
Vejledning til ansøgning om støtte fra puljen til løft af ældreområdet 
326-2014-6361 
Notat vedr. Pulje til løft af den kommunale indsats på ældreområdet 
2014 - notat final rev 17jan. 
326-2014-17891 
